open-index/open-wikipedia-markdown huggingface dataset:
Huis van Hannover

Die **Huis van Hannover** is ’n Duitse koninklike dinastie wat oor die Hertogdom van Brunswyk-Lüneburg (Duits: Braunschweig-Lüneburg), die Koninkryk van Hannover en die Koninkryk van Groot-Brittanje en die Koninkryk van Ierland regeer het.

Dit het die Huis van Stuart in 1714 opgevolg as heersers van Groot-Brittanje en Ierland tot met die dood van koningin Victoria in 1901. Daar word soms na hulle verwys as die **Huis van Brunswyk en Lüneburg, Hannover-lyn**. Die Huis van Hannover is ’n jonger tak van die Huis van Welfe, wat weer die senior tak van die Huis van Este is. Al drie is vertakkings van die antieke Saksiese Huis van Wettin.

## Verdere leesstof 
* Fraser, Flora. *Princesses: The Six Daughters of George III*. Knopf, 2005.
* Plumb, J. H. *The First Four Georges*. Hersiene ed. Hamlyn, 1974.
* Redman, Alvin. *The House of Hanover*. Coward-McCann, 1960.
* Van der Kiste, John. *George III’s Children*. Sutton Publishing, 1992.

## Sien ook 
* George I van Groot-Brittanje
* Huis van Sakse-Koburg en Gotha
* Huis van Windsor

## Skakels 
* Koninklike familie van Groot-Brittanje 
* Chronologie van die Huis van Hannover 
* Stamboom 
* Die Welfe (Duits) Amptelike webtuiste van die Huis van Welfe
Albert, prinsgemaal

**Prins Albert van Sakse-Koburg en Gotha** (Francis Albert Augustus Charles Emmanuel' 26 Augustus 1819 – 14 Desember 1861), later SKH die Prinsgemaal, was die eggenoot van koningin Victoria van die Verenigde Koninkryk. Talle geboue en plekke is na hom genoem, onder ander die Albert Memorial, die Albert Hall en die Victoria & Albert Museum in Londen.

## Lewe 
Hy was 'n Duitse boorling wat in die Saksiese hertogdom van Sakse-Koburg-Saalfeld gebore is. Sy familie het bande met baie van Europa se koningshuise gehad. Op 20-jarige ouderdom trou hy met sy niggie, koningin Victoria van die Verenigde Koninkryk, by wie hy nege kinders gehad het.

Hy het in kuns, musiek, wetenskap en die nywerheid belanggestel. In 1851 reël hy die Groot Tentoonstelling in Londen. Dit was 'n groot sukses en het sy gewildheid in Engeland aangehelp.

## Dood 
Die prinsgemaal is op 14 Desember 1861 aan ingewandskoors dood weens die swak sanitêre toestand in Windsor-kasteel. Sy dood het Victoria baie swaar getref nadat haar ma vroeër in die jaar dood is. Sy het ’n routydperk betree en vir die res van haar lewe swart gedra. Sy het min in die openbaar verskyn en die volgende paar jaar min in Londen gekom. Haar afsondering het haar die bynaam "Weduwee van Windsor" besorg. Sy het haar seun Edward, die Prins van Wallis, vir sy pa se dood blameer – Albert het in November gehoor van Edward se swak gedrag en het na Cambridge gereis om sy seun te konfronteer.

## Kinders 
## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Albert, Prince Consort*

## Eksterne skakels 
* Saamgestelde komposisies van die prinsgemaal, red. W.G. Cusins; van Sibley Music Library Digital Scores Collection
* Albert van Sakse-Koburg en Gotha by die Royal Collection
Andrea del Verocchio

[duimnael|links|*Die doop van Christus*, 1474-1475, Verrocchio en [Leonardo da Vinci|Leonardo.]]
duimnael|links|*Christus en Sint Thomas*
**Andrea del Verrocchio**, gebore as '''Andrea di Michele di Francesco de' Cioni''' (± 1435 – 1488) was 'n Italiaanse beeldhouer, goudsmid en skilder wat aan die hof van Lorenzo de' Medici in Florence gewerk het. Sy studente het Leonardo da Vinci, Pietro Perugino, Domenico Ghirlandaio en Sandro Botticelli ingesluit, maar hy het ook kunstenaars soos Michelangelo beïnvloed.

Hy het in die klassieke styl van die Florentynse Vroeë Renaissance gewerk en word beskou as een van die invloedrykste kunstenaars in die oorgangstyd van die Vroeë na Hoog Renaissance.

## Lewe 
Verrocchio is in Florence gebore in 1435. Sy pa was Michele di Francesco Cioni wat nie met Verrocchio se ma getroud was nie. Michele het teëls en bakstene gemaak, en later het hy as belastinggaarder gewerk. Hy het vir die Medici-familie van bankiers gewerk, toe verhuis hy na Venesië.

Toe Verrocchio gebore is, is hy Andrea di Francesco di Cioni genoem. Sy naam is verander na Andrea del Verrocchio toe hy by 'n goudsmid genaamd Verrocchio (wat waarskynlik Francesco di Luca Verrocchio was, wat baie ryk en suksesvol was) sy vakleerlingskap gedoen het. As vakleerling by 'n goudsmid het Verrocchio geleer hoe om juweliersware en goue eetgerei soos borde, skottelgoed, kanne en southouers te maak. Hy het geleer hoe om goud in dun velle genaamd "blaargoud" te hamer en dit te gebruik om prentrame, standbeelde en verligte manuskripte te versier. Hy het ook geleer hoe om bronsbeelde te maak. Verrocchio se bronsbeelde is sy bekendste werke.

Op hierdie tydstip het Verrocchio Donatello ontmoet. Donatello het een van die bekendste beeldhouers ooit geword. Hy het baie meer standbeelde as Verrocchio gemaak. Donatello en Verrocchio het egter albei 'n standbeeld van Dawid met die kop van Goliat gemaak, en albei het 'n groot standbeeld van 'n bekende soldaat te perd gemaak ('n ruiterstandbeeld).

## Bronne 
* Brown, David Alan (2003). ''Virtue and Beauty: Leonardo's Ginevra de' Benci and Renaissance Portraits of Women''. Princeton University Press. 
* 
* 
* Freiberg, Jack (2010): "Verrocchio's Putto and Medici Love". David A. Levine, & Jack Freiberg (Eds.), Medieval Renaissance Baroque: A Cat's Cradle for Marilyn Aronberg Lavin. New York: Italica Press, pp. 83–100.
Geronde geslote agterklinker

Die **geronde geslote agterklinker** is 'n soort klinkerklank wat in sommige tale gebruik word. Die simbool in die Internasionale Fonetiese Alfabet wat dit voorstel is , en die ekwivalente X-SAMPA-simbool is `u`. 

In meeste tale is die klinker eksolabiaal (met lippe wat op 'n plooi getrek is). Daar is egter 'n paar gevalle waar dit endolabiaal (saamgepers) is.
Vitruviaanse Man

Die **Vitruviaanse Man** is 'n wêreldbekende tekening deur Leonardo da Vinci. Dit is in ongeveer 1487 geskep en word vergesel deur aantekeninge gebaseer op die werk van die antieke Romeinse argitek en ingenieur Vitruvius. Dit is 'n inktekening op papier en toon 'n naak man in twee posisies oormekaar met sy arms en bene uitmekaar, binne-in 'n sirkel en vierkant. Die tekening word tans in die Gallerie dell'Accademia in Venesië gehuisves en word net nou en dan tentoongestel.

Die tekening is gebaseer op die verband tussen die ideale menslike proporsies met meetkunde, soos beskryf deur Vitruvis in Boek III van sy verhandeling *De Atchitectura*. Volgens Vitruvius is die menslike figuur die hoofbron van proporsie tussen die Klassieke ordes van argitektuur.

## Verwysings
Theatre of Tragedy

**Theatre of Tragedy** is 'n Noorse musiekgroep wat in 1992 in Stavanger tot stand gekom het. Hulle is mees bekend vir hul eerste materiaal, waarvan die styl nie net sterk op die gotiese metal-genre gebaseer is nie, maar dit ook beïnvloed het. 'n Kenmerkende eienskap van die musiekgroep is die gebruik van twee sterk kontrasterende stemme: 'n basmanstem wat van doodsknorre gebruik maak, en 'n sopraanvrouestem. Hierdie styl van hulle word algemeen as "Beauty and the Beast-stemme" beskryf. Op hul eerste drie albums is die lirieke geskryf op 'n taal wat grotendeels gebaseer is op Vroeë moderne Engels. Sedert die album *Musique* het Theatre of Tragedy hul styl egter drasties gewysig deur dit meer op die industriële rock te skoei en die Vroeë Moderne Engels en doodsknorre as elemente in hul kuns te laat vaar.

## Diskografie 
* *Theatre of Tragedy* (1995)
* *Velvet Darkness They Fear* (1996)
* *Aégis* (1998)
* *Musique* (2000)
* *Closure: Live* (2001)
* *Assembly* (2002)
* *Storm* (2006)
* *Forever Is the World* (2009)
* *Last Curtain Call (Live-DVD)* (2011)

## Eksterne skakels 
* Amptelike webwerf 
* MySpace-profiel
Mona Lisa

Die **Mona Lisa** is 'n wêreldberoemde olieverfskildery, geskilder deur Leonardo da Vinci. Die gebruikte tegniek is olieverf op paneel (populierhout) en die afmetings is 77 × 53 cm. Leonardo het die skildery tussen 1503 en 1507 geskilder.

Die skildery het veral beroemd geword vanweë die Mona Lisa se glimlag, wat dikwels as "geheimsinnig" beskryf word en besonders werklik voorkom. Wanneer die portret met ander eietydse portrette van die 16de eeu vergelyk word, is dit duidelik dat Leonardo sy eie tyd vooruit was, veral deur die gebruik van sy sfumato-tegniek. Dit is ook opvallend dat die horison aan die linkerkant laer lê dan aan die regterkant, waarskynlik om die houding van die model te benadruk.

Kunsliefhebbers het hulself al jare lank afgevra wie die model van die portret was: sommige het geglo dat dit Leonardo se moeder of sy geheime minnares was. Ander het weer geglo dat dit moontlik 'n "vroulike selfportret" van die groot meester is. In Januarie 2008 het navorsers aan die Universiteit van Heidelberg (in Duitsland) bekend gemaak dat hulle bewyse gevind het dat die model ene Lisa del Giocondo was. Sy was die vrou van 'n welaf Florentynse satynhandelaar, Francesco del Giocondo. Hulle het Leonardo opdrag vir die portret gegee om hulle nuwe huis en die geboorte van hulle tweede seun te vier.

'n Aantekening in die kantlyn van 'n ou boek wat in 2006 deur dr. Armin Slechter gevind is, verwys na Lisa del Giocondo as die model van die portret. Die boek was die destydse eiendom van Agostino Vespucci, 'n kennis van Leonardo wat vir die stadsbestuur in Florence gewerk het.

Die opdraggewer het die skildery waarskynlik nooit in ontvangs geneem nie. Die rede is egter nie duidelik nie. Wat wel bekend is, is dat Leonardo die skildery saam met hom geneem het toe hy aan die hof van die Franse koning Frans I gaan werk het. 

Op die langeduur het die skildery talle tuistes gehad. In die 16de eeu het dit in die Kasteel van Fontainebleau gehang. Dit het ook later 'n plekkie in die slaapkamer van Napoleon Bonaparte gehad, waarna dit 'n aantal dekades op 'n stowwerige solder gelê het. Sedert die 18de eeu word dit in die Franse nasionale museum, die Louvre, in Parys gehuisves. 

In 1911 het die skilderye die hoofnuus gehaal toe dit helder oordag uit die Louvre gesteel is. Dit is twee jaar later in Italië gevind: 'n Italiaanse patriot het vas geglo dat die portret in sy land van oorsprong behoort. Dit is egter weer terug na die Louvre geneem, waar dit tot vandag agter beskermde glas hang.
 
In 2004 het die medewerkers hulle kommer uitgespreek aangaande die bewaringstand van die skildery: die populierhout waaruit die paneel bestaan is besig om krom te trek. Om die oorsaak daarvan uit te vind is reeds in April 2004 begin met 'n wetenskaplike en tegniese studie van die skildery.

## Verwysings 
## Eksterne skakel 
* Mona Lisa (met die moontlikheid om die beeld te vergroot)
*Roni Kempler: Who the Mona Lisa Is 2017, TXu 2-064-715, Google Site.
Alfred, Hertog van Sakse-Koburg en Gotha

**Alfred, die Hertog van Sakse-Koburg en Gotha** (Alfred Ernest Albert; 6 Augustus 1844 – 30 Julie 1900) was die tweede seun en vierde kind van koningin Victoria van die Verenigde Koninkryk en Albert van Sakse-Koburg en Gotha. Hy het op 24 Mei 1866 die titels Hertog van Edinburg, Graaf van Kent en Graaf van Ulster gekry. Op 23 August 1893 het hy sy oom Ernst as die heersende Hertog van Sakse-Koburg en Gotha in die Duitse Ryk opgevolg.

## Huwelik 
Op 23 Januarie 1874 het die Hertog van Edinburg in die Winterpaleis, Sint Petersburg, getrou met groothertogin Maria Aleksandrowna van Rusland, die tweede (en enigste oorlewende) dogter van tsaar Aleksander II van Rusland en sy vrou, Marie van Hesse en by Ryn. Om dit te vier, het ’n klein Engelse bakkery die nou internasionaal gewilde Mariebeskuitjie gemaak, met die hertogin se naam bo-op gegraveer.

## Latere lewe 
Die hertog se enigste seun, erfprins Alfred, het na bewering in ’n skandaal betrokke geraak en homself in Januarie 1899 geskiet, te midde van sy ouers se viering van hul 25ste huweliksherdenking. Hy het dit oorleef, maar sy verleë ouers het hom na Merano gestuur om te herstel. Hy is twee weke later, op 6 Februarie, hier dood. Die hertog self is op 30 Julie 1900 aan keelkanker dood by Schloss Rosenau, sy somerwoning buite Koburg. Hy is opgevolg as die Hertog van Sakse-Koburg en Gotha deur sy broerskind, prins Charles Edward, Hertog van Albany.

## Kinders 
## Erflatenskap in Suid-Afrika 
[duimnael|regs|270px|[Thomas Bowler se skildery van prins Alfred se inwyding van die Tafelbaaise Breekwater, 1860.]]
*Die Victoria & Alfred Waterfront in Kaapstad is na prins Alfred en koningin Victoria genoem. Die prins het die bou van die hawe in 1860 begin toe hy Suid-Afrika besoek het. Die eerste hawekom is na hom genoem en die tweede na sy ma, vandaar die naam.
*Prins Alfredpas by Knysna.
*Daar is ’n Prins Alfred-straat in Pietermaritzburg, Queenstown, Grahamstad, Durban en Caledon.
*Port Elizabeth se Fifa-wêreldbekerstadion word in Prince Alfred-park gebou.
*Prins Alfred het Port Elizabeth op 6 Augustus 1860 binnegevaar en sy 16de verjaardag daar gevier.
*Daar was baie jare lank ’n Prins Alfred-hospitaal in Grahamstad.
*Die Alfred-roeiklub is in 1864 in Tafelbaai gestig.
*Prince Alfred's Hamlet is ’n dorp in die Wes-Kaap.
*Die dorp Port Alfred lê aan die Kowierivier in die Oos-Kaap.

## Verwysings 
## Bronne 
* McKinlay, Brian *The First Royal Tour, 1867–1868*, (Londen: Robert Hale & Company, c1970, 1971) 200p. 

## Notas 
: ''Hierdie artikel is merendeels vertaal vanaf die Engelse Wikipedia-artikel :en:Alfred, Duke of Saxe-Coburg and Gotha
Queens of the Stone Age

**Queens of the Stone Age** (ook bekend as **QOTSA** en **Queens**) is 'n musiekgroep wat in 1997 in Palm Desert, Kalifornië (VSA) tot stand gekom het. Die groep is aanvanklik as Gamma Ray deur Josh Homme gestig en het 'n styl van rifgeoriënteerde swaarmusiek ontwikkel wat Homme as **robot rock** beskryf het. Hy voer aan hy wou 'n swaar klank skep wat op 'n soliede musiekvulsel gebaseer is, en dit net in 'n mens se kop inhamer. Sedertdien het hul klank ontwikkel om 'n verskeidenheid style en invloede te bevat.

## Diskografie 
### Ateljeealbums 
* *Queens of the Stone Age* (1998)
* *Rated R* (2000)
* *Songs for the Deaf* (2002)
* *Lullabies to Paralyze* (2005)
* *Era Vulgaris* (2007)
* *...Like Clockwork* (2013)
* *Villains* (2017)
* *In Times New Roman...* (2023)
Kensington-paleis

duimnael|Die Kensington-paleis.
duimnael|Die Koningsgalery in Kensington-paleis uit *The History of the Royal Residences* deur W.H. Pyne (1819).

**Kensington-paleis** (Engels: *Kensington Palace*) is sedert die 17de eeu ’n koninklike woning in Kensington Gardens in Londen, Engeland. Dit is vandag die amptelike woning van die Hertog en Hertogin van Gloucester; die Hertog en Hertogin van Kent; en prins en Prinses Michael van Kent.

Tot 1997 was dit die amptelike woning van Diana, die Prinses van Wallis en tot 2002 dié van prinses Margaret.

Die oorspronklike gebou is in die dorp Kensington gebou as Nottingham House vir die Graaf van Nottingham. Dit is in 1689 van sy erfgenaam gekoop omdat koning William III, wat aan asma gely het, ’n woning naby Londen maar weg van die besoedelde hoofstad wou hê. Kensington was toe ’n voorstad van Londen. ’n Private pad is van die paleis gebou na Hyde Park Corner; dit is deel van wat vandag Rotten Row is. Sir Christopher Wren het die paleis opgeknap en aanbouings gedoen.

Die laaste heersende monarg wat die paleis gebruik het, was George II. Koningin Mary, (die ouma van Elizabeth II, is in 1867 in Kensington-paleis gebore.

## Eksterne skakels 
* Amptelike webtuiste
* Koninklike webtuiste
* Flickr-beelde

* 15px Hierdie artikel is vertaal uit die Engelse Wikipedia
Blouduiker

:*Sien "Bloubok" vir die artikel oor die uitgestorwe boksoort.*
Die **blouduiker** of **bloubokkie** is een van die kleinste van die antiloopsoorte. Hulle word in beboste gebiede van Sentraal- tot Suider-Afrika aangetref.

'n Volwasse blouduiker het 'n gemiddelde hoogte van 35&nbsp;cm. Hulle het twee klein horinkies op hulle koppe; die langste horings wat aangeteken is, is 10&nbsp;cm. Blouduikers vreet hoofsaaklik vrugte, alhoewel hulle ook soms vars blare eet wat op die grond geval het.

'n Blouduiker is 'n skugter dier en sal in die ruigtes induik wanneer hy gesteur word.

Ná 'n draagtyd van sewe maande, gee die ooi tussen September en November geboorte aan 'n enkele lammetjie. Blouduikers het 'n moontlike lewensduur van 9 jaar.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Bronnelys 
* IUCN SSC Antelope Specialist Group (2008): *Philantomba monticola* by die IUBN se *Rooilys* vir bedreigde spesies.
**Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. .
* Reay H N Smithers, Peter Apps, Clare Abbott, Penny Meakin, Noel Ashton (2008). ''Smither's Mammals of Southern Africa: A Field Guide''. Struik-uitgewers. , 

## Eksterne skakels 
*
Prinses Helena van die Verenigde Koninkryk

**Prinses Helena** (Helena Augusta Victoria: **Prinses Christian van Sleeswyk-Holstein** deur haar huwelik; 25 Mei 1846 – 9 Junie 1923) was die derde dogter en vyfde kind van koningin Victoria van die Verenigde Koninkryk en prins Albert van Sakse-Koburg en Gotha.

In die vroeë 1860's het Helena ’n flirtasie met prins Albert se bibliotekaris, Carl Ruland, begin. Hoewel die aard daarvan onbekend is, het Helena se romantiese briewe aan hom bewaar gebly. Toe die koningin in 1863 daarvan uitvind, het sy Ruland afgedank en hy het na sy vaderland, Duitsland, teruggekeer. Drie jaar later, op 5 Julie 1866, is Helena getroud met die verarmde Duitse prins Christian van Sleeswyk-Holstein.

Helena was die aktiefste lid van die koningshuis. Sy het ’n vol program van koninklike afsprake gehad in ’n tyd toe daar nie van koninklikes verwag is om dikwels in die openbaar te verskyn nie. Sy was aktief by liefdadigheidsorganisasies betrokke en was ’n stigterslid van die Rooi Kruis. Sy was in 1916 die eerste lid van die familie wat haar 50ste huweliksherdenking gevier het, maar haar man is ’n jaar later dood. Helena is ses jaar later, op 19 Junie 1923, op die ouderdom van 77 in Schomberg House dood.

## Verwysings 
## Bronnelys 
* Bennet, D., ''Queen Victoria's Children* (Gollancz, Londen, 1980) 
* Chomet, Seweryn, *Helena: A princess reclaimed* (Begell House, New York, 1999) 
* Packard, Jerrold M., *Victoria's Daughters'' (St Martin's Griffin, New York, 1998) 
* Van der Kiste, John, ''Queen Victoria's Children'' (Sutton Publishing, Gloucester, 2006) 

## Eksterne skakels 
* Helena's Oxford Dictionary of National Biography, artikel deur John van der Kiste
* Koninklike begrafnisse
Prins Leopold, Hertog van Albany

**Prins Leopold, die Hertog van Albany** (Leopold George Duncan Albert; 7 April 1853 – 28 Maart 1884) was ’n seun van koningin Victoria van die Verenigde Koninkryk en prins Albert van Sakse-Koburg en Gotha. Leopold het later die titels Hertog van Albany, Graaf van Clarence en baron Arklow gekry. Hy het hemofilie gehad en dit het eindelik tot sy dood gelei.

As die seun van ’n Britse monarg het hy van geboorte af die titel SKH prins Leopold gehad. Sy ouers het hom genoem na koningin Victoria se oom koning Leopold I van België.

## Huwelik 
Weens sy hemofilie het hy moeilik ’n vrou gekry. Nadat verskeie vroue sy huweliksaanbod van die hand gewys het, het sy ma tussenbeide getree. Sy het ’n ontmoeting met prinses Helena van Waldeck en Pyrmont, die dogter van Georg Viktor, Prins van Waldeck en Pyrmont, gereël. Op 27 April 1882 is hulle getroud in die Sint George-kapel in Windsor-kasteel. Hulle was gelukkig, maar kort getroud.

Hulle het twee kinders gehad: Prinses Alice, Gravin van Athlone en Charles Edward, Hertog van Sakse-Koburg en Gotha.

## Dood 
In Februarie 1884 is die prins na Cannes, Frankryk, omdat die warmer klimaat die gewrigspyn weens sy hemofilie sou verlig. Sy vrou, wat toe swanger was, het tuis gebly maar hom aangemoedig om te gaan. Op 27 Maart het hy gegly en geval in die seiljagklub in Villa Nevada, Cannes. Hy het sy knie beseer en ernstige kopbeserings opgedoen en is in die vroeë oggendure van die volgende dag aan breinbloeding dood.

Deur sy seun, Charles Edward, wat vier maande na Leopold se afsterwe gebore is, is Leopold die oupagrootjie van die huidige koning Carl XVI Gustaf van Swede.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Prince Leopold, Duke of Albany*
Prinses Louise, Hertogin van Argyll

**Prinses Louise** (Louise Caroline Alberta, ook bekend as die Markiesin van Lorne en die Hertogin van Argyll deur haar huwelik; 18 Maart 1848 – 3 Desember 1939) was die vierde dogter en sesde kind van koningin Victoria van die Verenigde Koninkryk en Albert van Sakse-Koburg en Gotha.

Louise was ’n goeie kunstenaar en beeldhouer en verskeie van haar beeldhouwerke het behou gebly. Sy was ook ’n ondersteuner van feminisme: Sy het met Josephine Butler gekorrespondeer en Elizabeth Garrett besoek. Albei was bekende feministe.

As ongetroude dogter van haar ma was Louise tussen 1866 en 1871 ’n nie-amptelike sekretaresse vir Victoria. Ondanks teenkanting van lede van die koninklike familie het Louise verlief geraak op John, die Markies van Lorne, die erfgenaam van die Hertog van Argyll. Hulle is op 21 Maart 1871 getroud. Ondanks ’n gelukkige begin het die egpaar verwyder geraak, waarskynlik weens die feit dat hulle nie kinders gehad het nie en die koningin se beperking op hul bedrywighede.

In 1878 is Lorne aangestel as goewerneur-generaal van Kanada, maar Louise was ongelukkig in dié land vanweë ’n verlange huis toe en omdat sy nie van Ottawa gehou het nie. Ná koningin Victoria se dood op 22 Januarie 1901 het sy die sosiale kringe betree van haar broer, die nuwe koning, Edward VII. Louise se huwelik het gehou danksy lang tydperke van skeiding, maar die egpaar het in 1911 versoen geraak en sy is swaar getref deur die dood van haar man in 1914. Sy is op 3 Desember 1939 op 91-jarige leeftyd in Kensington-paleis dood.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Princess Louise, Duchess of Argyll*

* Benson, E. F. ''Queen Victoria's Daughters* (Appleton & Company, 1938)
* Blake McDougall Edmonton, D. *Princess Louise Caroline Alberta* (Wetgewende Vergadering van Alberta, 1988) URL besoek op 24 Jan 2008
* Buckle, George Earle, *Letters of Queen Victoria 1862–1878* (John Murray, Londen, 1926)
* Chomet, Seweryn, *Helena: A princess reclaimed* (Begell House, New York, 1999) 
* Longford, Elizabeth, *Darling Loosy: Letters to Princess Louise 1856 to 1939* (Weidenfeld & Nicolson, Londen, 1991) 
* Lutyens, Mary, *Lady Lytton's Diary* (Rupert Hart-Davies, Londen, 1961)
* Wake, Jehanne, *Princess Louise: Queen Victoria's unconventional daughter'' (Collins, London, 1988)
Søren Kierkegaard

**Søren Kierkegaard** (1813–1855) was 'n Deense filosoof, teoloog en psigoloog. Sy invloed word deur talle 20ste eeuse eksistensiële, teologiese, poststrukturele, en postmoderne filosowe erken. Kierkegaard was baie krities oor die Hegelianisme en wat hy gesien het as die leë formaliteite van die Deense Nasionale Kerk. Baie van sy filosofiese werk fokus op hoe 'n persoon lewe, veral op die prioriteit van konkreet menslike realiteit bo abstrakte denke, en benadruk die belang van persoonlike keuse en toewyding. Sy teologiese werke fokus op Christelike etiek en (kritiek op) die Kerklike instelling. Sy psigologiese werke verken die emosies van mense wat lewenskeuses in die gesig staar.

Sy filosofiese metode is deur Sokrates en Sokratiese dialoë geïnspireer, en as deel daarvan is sommige van Kierkegaard se vroeë werke onder verskeie penname geskryf; as karakters wat hulle eie, onderskeidelike sienings bied en met mekaar komplekse gesprekke wissel.
Prins Arthur, Hertog van Connaught en Strathearn

**Prins Arthur, die Hertog van Connaught en Strathearn** (Arthur William Patrick Albert; 1 Mei 1850 – 16 Januarie 1942) was die derde seun en sewende kind van koningin Victoria van die Verenigde Koninkryk en prins Albert van Sakse-Koburg en Gotha. Hy was van 1911 tot 1916 goewerneur-generaal van Kanada.

As die seun van ’n Britse monarg het hy van geboorte af die titel SKH prins Arthur gehad. Hy het in 1874 die Hertog van Connaught en Strathearn en die Graaf van Sussex geword.

## In Suid-Afrika 
[duimnael|regs|In 1922 is die amptelike opening van [Chapmanspiek-rylaan deur die hertog behartig]]
In 1910 het Arthur na Suid-Afrika gereis aan boord van die Balmoral Castle, ’n skip van die Union-Castle-Redery, om die eerste parlement van die nuutgestigte Unie van Suid-Afrika te open. Op 30 November 1910 het hy ’n gedenksteen by die Suid-Afrikaanse Nasionale Museum vir Militêre Geskiedenis in Johannesburg gelê ter herdenking aan die Britse soldate wat in die Anglo-Boereoorlog gesterf het.

Van 1912 tot met sy dood in 1942 was Arthur opperkolonel van die Kaapstadse Hooglanderregiment.

## Huwelik 
duimnael|links|240px|Prins Arthur en sy eggenote tydens die opening van die Unieparlement in 1910.
Op 13 Maart 1879 is Arthur in Sint George-kapel in Windsor-kasteel getroud met prinses Louise Margaret van Pruise, die dogter van prins Friedrich Karl van Pruise. Hulle het drie kinders gehad: Margaret, kroonprinses van Swede, prins Arthur van Connaught en Lady Patricia Ramsay.

## Dood 
Arthur het in 1928 uit die openbare lewe getree en is 14 jaar later, in 1942, op 91-jarige ouderdom in Bagshot Park, Surrey, dood. Hy was die laaste oorlewende seun van koningin Victoria.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Prince Arthur, Duke of Connaught and Strathearn*

* *Scouting Round the World*, John S. Wilson, eerste ed., Blandford Press 1959 p. 81

## Eksterne skakel 
* Die Connaughts-aanlyngalery
Oopbronsagteware

[duimnael|Die logo van die [Open Source Initiative.]]
**Oopbronsagteware** (Engels: *open source software*) verwys na sagteware waarvan die bronkode vrylik beskikbaar, veranderbaar en kopieerbaar is. Sogenaamde *Open Source* lisensies, dit wil sê lisensies wat deur die *Open Source Initiative* (OSI) goedgekeur is,  word aangewend om die gebruikersterme van oopbronsagteware te bepaal. 

Die beginsel van oopbronsagteware is in teenstelling met sagteware bestaande uit geslote bronkode (Engels: *closed source software*), soos byvoorbeeld Microsoft Windows en Internet Explorer, deurdat laasgenoemde nie vrylik in 'n leesbare formaat beskikbaar is nie en ook nie gekopieer of verander mag word nie.

Een van die bekendste oopbronlisensies is die GPL (Engels: *General public license*) http://www.gnu.org/licenses/gpl.html. Volgens hierdie lisensie word veranderinge vrylik toegelaat alhoewel daar aan sekere voorwaardes voldoen moet word, wat daarop neerkom dat indien jy jou veranderinge wil versprei, jy die bronkode daarvan óók vrylik beskikbaar moet stel. 

Voorbeelde van bekende oopbronsagteware is:
* Linux
* Gnome
* Debian
* Ubuntu
* Cygwin
* Free Pascal  
* Freevo
* Mozilla Firefox
* LibreOffice

Voorbeelde van programmeertale wat ook oopbronsagteware is:
*PHP
*Python

## Sien ook 
* Vrye Sagteware
* Ope-inhoud
* Tim O'Reilly
Eiland Wight

duimnael|links|Lugfoto (uit die IRS geneem) van die Eiland Wight.
Die **Eiland Wight** (Engels: **Isle of Wight**) is ’n Engelse Kanaaleiland en graafskap sowat 8 km van die suidkus van die vasteland. Dit word van die vasteland geskei deur ’n seestraat genaam die Solent. Die eiland is sedert die Victoriaanse tydperk gewild as vakansiebestemming. Dit is bekend vir sy natuurskoon en seiljagvaart.

Die eiland het ’n ryk geskiedenis, onder andere ’n kort tydperk as ’n onafhanklike koninkryk in die 15de eeu. Dit was die tuiste van die digter Alfred lord Tennyson, en koningin Victoria van die Verenigde Koninkryk het haar geliefde somerwoning, Osborne House, daar laat bou. Sy is op 22 Januarie 1901 daar oorlede.

## Klimaat 
As een van die mees suidelike streke van die Verenigde Koninkryk het die eiland ’n warmer klimaat as die meeste ander dele. Dit het tot gevolg dat dit ’n gewilde toeristebestemming is, veral die oorde in die suidooste van die eiland. Dit het ook ’n langer groeiseisoen as die meeste dele van die VK.

## Grootste dorpe 
* Newport, die hoofstad van die Eiland Wight. 
* Ryde, die eiland se tweede grootste dorp met ’n bevolking van sowat 30 000.
* Cowes, waar die bekende Cowes-week elke jaar plaasvind en ’n gewilde internasionale seiljagsentrum.
* Sandown, nog ’n gewilde toeriste-oord aan die kus.
* Shanklin, net suid van Sandown, met sy sanderige strande.

## Verwysings 
* Hansard, Woensdag 14 November 2001 kolom 850
* Isle of Wight County Press

## Eksterne skakels 
*  Amptelike webwerrf
* Gids vir die Eiland Wight
* Eiland Wight-raad 
* Amptelike toerisme-webwerf
* Eiland Wight-fees
* Weerstasie
* Pers
* Radio
* VentnorBlog
* Foto's
Du Fu

**Du Fu** (Gongyi 鞏義市, 712 – Xiangjiang, 湘江 770) (Jiaxiang: Hubei, Xiangfan 湖北省襄樊市) was 'n Chinese digter ten tye van die Tang-dinastie.

## Bibliografie 
* Ch'en Wen-hua. ''T'ang Sung tzu-liao k'ao*.
* Chou, Eva Shan; (1995). *Reconsidering Tu Fu: Literary Greatness and Cultural Context*. Cambridge University Press. .
* Cooper, Arthur (vert.); (1986). *Li Po and Tu Fu: Poems*. Viking Press. .
* Ebrey, Walthall, Palais, (2006). *East Asia: A Cultural, Social, and Political History*. Boston: Houghton Mifflin Company.
* Hawkes, David; (1967). *A Little Primer of Tu Fu*. Oxford University Press. .
* Hung, William; (1952). *Tu Fu: China's Greatest Poet*. Harvard University Press. .
* McCraw, David; (1992). *Du Fu's Laments from the South*. University of Hawaii Press. .
* Owen, Stephen (red.); (1997). *An Anthology of Chinese Literature: Beginnings to 1911*. W.W. Norton & Company. .
* Rexroth, Kenneth (vert.); (1971). *One Hundred Poems From the Chinese*. New Directions Press. 
* Watson, Burton (red.); (1984). *The Columbia Book of Chinese Poetry*. Columbia University Press. .
* Watson, Burton (vert.); (2002). *The Selected Poems of Du Fu''. Columbia University Press. .
Boolse algebra

**Boolse Algebra**, vernoem na George Boole (1815-1864), is 'n wiskundige model vir die bewerking van kombinasies van digitale eenhede. 'n Digitale eenheid het een van twee toestande: HOOG of LAAG. Dit word dikwels aangedui met 'n 1 of 0.

Hierdie boolse algebra kom baie handig te pas by die ontwikkeling van rekenaar en ander digitale elektroniese sisteme soos kombinasielogika en sekwensiële logika. Boolse algebra word ook soms skakelalgebra genoem wanneer dit gebruik word in die analise van digitale stroombane.

## Bewerkings 
Die verskillende boolse algebra bewerkings, 'n voorbeeldvergelyking vir elk en die betekenis van elke bewerking word hieronder in Tabel 1 gegee. In elke voorbeeldvergelyking is F die uitset en A en B die twee insette.

Enige boolse funksie kan in terme van die bogenoemde bewerkings uitgedruk word, vir enige hoeveelheid insette en bewerkings.

## Waarheidstabel 
'n Waarheidstabel is 'n voorstelling van 'n boolse funksie waar die uitset gegee word vir alle kombinasies van die insette. 'n Waarheidstabel vir twee insette A en B word hieronder gegee vir al die bogenoemde funksies.

## Aksiomas 
Die aksiomas (of postulate) van 'n wiskundige stelsel is die minimum stel van basiese definisies wat as waar beskou word vanwaar alle ander inligting oor die stelsel afgelei kan word. Die aksiomas van Boolse algebra (skakelalgebra) word in Tabel 3 gegee.

## Teoremas 
Boolse algebra teoremas is stellings wat altyd waar is, wat gebruik kan word om uitdrukkings te manipuleer of om dit te vereenvoudig. Teoremas vir een- en twee veranderlikes en hul name word in Tabel 4 hieronder gegee.

Nog 'n belangrike teorema is DeMorgan se teorema. Vir twee veranderlikes, X en Y, kan dit soos volg beskryf word:

As \quad F=X \cdot Y \quad dan \ is \quad F'=(X\cdot Y)'=X'+Y', of

As \quad F=X+Y \quad dan \ is\quad F'=(X+Y)'=X' \cdot Y'

Hierdie reël kan uitgebrei word vir uitdrukkings met baie veranderlikes.
Clarence House

duimnael|250px|Clarence House, Londen

**Clarence House** is die koninklike woning van die Prins van Wallis in Londen wat aan "The Mall" geleë is. Dit is aan Sint James-paleis vas en deel die paleis se tuin. Byna 50 jaar lank, van 1953 tot 2002, was dit die tuiste van koningin Elizabeth die koninginmoeder, maar daarna was dit die amptelike woning van Charles, Prins van Wallis (nou Charles III), en Camilla tot met Charles se troonbestyging in 2022. Dit is sowat twee maande per jaar in die somer oop vir besoekers.

Die huis is tussen 1825 en 1827 na ’n plan deur John Nash gebou vir koning William IV, wat as die Hertog van Clarence bekend was voor hy die troon in 1830 bestyg het. Sy suster prinses Augusta Sophia het dit geërf en daarna, in 1840, Prinses Victoria van Sakse-Koburg-Saalfeld, die ma van koningin Victoria. In 1866 het dit die tuiste geword van koningin Victoria se tweede oudste seun, prins Alfred, Hertog van Sakse-Koburg en Gotha, tot met sy dood in 1900. Sy jonger broer, prins Arthur, Hertog van Connaught en Strathearn, het die huis van 1900 tot met sy dood in 1942 gebruik. Dit is in die Tweede Wêreldoorlog erg deur bomme beskadig en is vir die res van die oorlog deur die Rooi Kruis en St. John Ambulance gebruik as hul hoofkwartier. Daarna is dit aan prinses Elizabeth en haar man, die Hertog van Edinburg, gegee. Prinses Anne is in 1950 daar gebore. Ná die dood van George VI het die koninginmoeder en prinses Margaret in 1953 daar ingetrek, hoewel Margaret later na ’n woonstel in Kensington-paleis getrek het.

## Verwysings 
## Eksterne skakels 
*  Webblad oor Clarence House op die amptelike webtuiste oor koninklike wonings

* 15px Hierdie artikel is vertaal uit die Engelse Wikipedia
Balmoral-kasteel

duimnael|250px|Balmoral-kasteel.

**Balmoral-kasteel** is ’n groot landgoedwoning in Aberdeenshire, Skotland. Die landgoed is in 1852 teen £30&nbsp;000 deur koningin Victoria se man, prins Albert, gekoop en is steeds ’n gewilde koninklike somerwoning.

Die Balmoral-landgoed het deur die jare in die koninklike familie se besit uitgebrei tot meer as 20&nbsp;000 hektaar. Daar is tans 50 heeltydse en 50 tot 100 deeltydse personeellede.

## Geskiedenis 
Die oorspronklike huis is in 1390 deur sir William Drummond gebou. Dit het voorheen aan Robert II van Skotland (1316–1390) behoort wat ’n jaghuis in die gebied gehad het. In die 15de eeu is die landgoed verkoop aan Alexander Gordon, die 3de Graaf van Huntly. In 1662 is dit verkoop aan die Farquharsons van Invery, wat dit in 1798 aan die 2de Graaf van Fife verkoop het. Die landgoed het in 1822 deel gevorm van die kroningsbedrywighede van koning George IV. Nadat prins Albert dit gekoop het, het hy die kasteel dadelik laat vergroot. Die groter kasteel is in 1856 voltooi.

Balmoral en Sandringham House is die private eiendom van die Britse koninklike familie en nie deel van hul amptelike besittings nie. Een van die belangrikste dele van die landgoed is die Ballochbuie-woud van sowat 1&nbsp;000 hektaar. Koningin Victoria het dit in 1878 gekoop om dit van ’n houthandelaar te red en dit bevat nou een van die grootste oorblywende inheemse Skotse dennehoutplantasies in die land.

Balmoral is een van die grootste toeriste-attraksies in die gebied. Sowat 85&nbsp;000 mense besoek die kasteel en tuine elke jaar.

## In moderne kultuur 
Die koningin het in Balmoral-kasteel tuisgegaan tydens die dood van Diana, Prinses van Wallis in 1997. Haar aanvanklike besluit om nie na Londen terug te keer en meer openlik te rou nie het haar baie kritiek op die hals gehaal. Haar private gesprekke met premier Tony Blair is voorgestel in die Stephen Frears-rolprent *The Queen* (2006). Die kasteel kom ook voor in die 1997-rolprent *Mrs. Brown*, maar dit is deur Duns-kasteel aan die Skotse grens vervang.

Koningin Elizabeth is op 8 September 2022 in die kasteel oorlede, nadat sy byna 70 jaar op die Britse troon regeer het.

## Verwysings 
* Touristik Führer Schottland, kennen und lieben, 1990 LN Verlag Lübeck, 
* Highlands, Kilts und Dudelsäcke, Reisehandbuch Schottland, Iwanoski’s Reiseverlag, Dormagen 1997, 
* Scotland – When will you go?, Scottish Tourist Board, Edinburg, 1998
* Schottland – Sehenswürdigkeiten, British Tourist Authority, Londen, 1998
* HB Bildatlas, Schottland, Springer Verlag, Hamburg, 2005

## Eksterne skakels 
* Balmoral-kasteel – amptelike webtuiste
* Tom Weir besoek Balmoral – video van ScotlandonTV 

: *Hierdie artikel is merendeels vertaal vanaf die Engelse Wikipedia-artikel :en:Balmoral Castle*
Leeds

**Leeds** (Engels: [ˈliːdz]) is 'n stad en metropolitaanse *borough* in Wes-Yorkshire, Noord-Engeland wat as die kulturele, finansiële en kommersiële sentrum van die stedelike gebied van Wes-Yorkshire (*West Yorkshire Urban Area*) met 'n bevolking van 1,5 miljoen dien.

duimnael|links|Leeds CBD at night.jpgNagtelike uitsig oor Leeds se besigheidskern
duimnael|links|County Arcade, Victoria Quarter
[duimnael|links|[Victoriaanse tydperk|Victoriaanse meesterstuk: Cuthbert Brodrick se *Leeds Corn Exchange* is intussen omgeskep tot #n winkelsentrum]]
Leeds maak daarnaas deel uit van die metropolitaanse gebied van Leeds-Bradford, die vierde grootste in die Verenigde Koninkryk met 'n bevolking van sowat 2,3 miljoen en vorm die kernstad van die *Leeds City Region*, 'n ekonomiese streek met 'n bevolking van 2,9 miljoen. Vandag is Leeds die Verenigde Koninkryk se belangrikste sentrum vir sake-, regs- en finansiële dienste buiten Londen.

Die stad voer sy oorsprong terug na die 5de eeu toe die Koninkryk Elmet deur die bos van *Loidis* bedek was. Leeds het later 'n belangrike sentrum vir die wolbedryf geword wat ook tydens die nywerheidsomwenteling die basis van die plaaslike ekonomie sou vorm. Die stadsgebied van Leeds het vinnig uitgebrei en steeds meer nedersettings in die omgewing geabsorbeer om in die middel van die 20ste eeu tot een van Engeland se digsbevolkte stede te groei. Die huidige kernstad is met 'n bevolking van sowat 441&nbsp;000 volgens die sensus van 2010 die vyfde grootste stedelike nedersetting in die Verenigde Koninkryk.

'n Aantal nedersettings in die Verenigde State en Kanada is na Leeds genoem.

Leeds was een van die gasheerstede tydens die krieketwêreldbekertoernooie in 1975, 1979, 1983, 1999, 2019, die Rugbywêreldbeker 2015 en die T20I-vrouewêreldbeker 2026.

## Demografie 
Leeds is een van die grootste stede in die Verenigde Koninkryk. In 2006 was die bevolking in die distrik 85% Blankes, 5,7% Indiërs en 3,5% Swartes.

## Susterstede 
*  Durban, Suid-Afrika
*  Dortmund, Duitsland
*  Siegen, Duitsland
*  Lille,  Frankryk
*  Louisville, Verenigde State
*  Brno, Tsjeggië
*  Hangzhou, Volksrepubliek China
*  Colombo, Sri Lanka

## Eksterne skakels 
*  
*  Amptelike webwerf
*  *Visit Leeds*
*
Sint James-paleis

duimnael|150px|Hoofingang van Sint James-paleis in Londen.

**Sint James-paleis** (Engels: ''St James's Palace'') is een van Londen se oudste paleise. Dit is aan Pall Mall in Londen geleë, net noord van Sint James-park.

## Geskiedenis 
Koning Henry VIII het die paleis laat bou op die plek waar ’n hospitaal vir melaatses eers gestaan het. Hy het dit opgedra aan die apostel Jakobus. Die hospitaal het tot in 1532 bestaan.

Die nuwe paleis, wat tweede plek ingeneem het ná Henry se Whitehall-paleis, is gebou in die rooisteen-Tudor-styl om vier binnehowe. Dit het in 1698 die hoofwoning van die monarg in Londen geword tydens die bewind van William III en Mary II toe Whitehall-paleis deur ’n brand verwoes is en dit is steeds die administratiewe kern van die monargie. Mary I is daar oorlede en haar hart en ingewande is in die paleis se kapel begrawe. Charles I het daar geslaap die nag voor hy tereggestel is. Oliver Cromwell het dit toe oorgeneem en in ’n kaserne omskep tydens die Engelse Statebond-periode. Charles II (Charles I se seun) het dit laat restoureer.

Die eerste drie Georges het die paleis as hul hoofwoning in Londen gebruik, hoewel dit nie juis deftig was vir die stadspaleis van ’n Europese monarg nie. In 1809 het ’n brand ’n deel van die paleis verwoes, onder andere die monarg se private woongedeelte in die suidoostelike hoek. George III het Buckingham House, nou Buckingham-paleis, in 1762 vir sy vrou gekoop en Sint James het al hoe onbelangriker geword in die eerste helfte van die 19de eeu. Dit is al hoe meer net vir amptelike funksies gebruik soos amptelike onthale, koninklike troues en doopplegtighede. Koningin Victoria het in 1837 finaal na Buckingham-paleis getrek en dit was die einde van Sint James as die monarg se amptelike woning.

## Verwysings 
## Eksterne skakels 
* Edward Walford, 'St James's Palace', *Old and New London* Vol. 4 (1878:100-122). URL besoek: 22 Februarie 2008
* Amptelike koninklike webtuiste, blad oor Sint James-paleis
* Pevsner, Nikolaus. *The Buildings of England: London 6: Westminster* (2003), bl. 594-601
* Toeristegids vir Sint James-paleis
* 15px Hierdie artikel is vertaal uit die Engelse Wikipedia
Sandringham House

duimnael|280px|Sandringham House in Norfolk, Engeland.

**Sandringham House** is ’n koninklike landhuis naby die dorp Sandringham in Norfolk, Engeland. Die huis is nes Balmoral-kasteel in die private besit van die koninklike familie. In 1771 het die argitek Cornish Henley die geboue wat daar was afgebreek en Sandringham Hall gebou. Dit is in die 19de eeu deur Charles Spencer Cowper laat verander. Hy het ’n groot voorportaal en konservatorium laat bou wat deur die argitek Samuel Sanders Teulon ontwerp is.

Koningin Victoria het die huis in 1862 gekoop op aandrang van haar seun die Prins van Wallis, die toekomstige koning Edward VII, as ’n huis vir hom en sy nuwe bruid, Alexandra. In 1865, twee jaar nadat hulle ingetrek het, was die huis egter te klein na die prins se smaak en het hy A.J. Humbert gevra om die gebou af te breek en ’n groter huis te bou.

Die rooisteenhuis is in 1870 voltooi in ’n vreemde mengsel van style wat nie juis beskou word as die mees suksesvolle voorbeeld van ’n middel-Victoriaanse landhuis nie. ’n Nuwe vleuel is later bygevoeg in ’n meer tradisionele styl. Die ontwerp was miskien nie te waffers nie, maar dit was in ander opsigte sy tyd vooruit, met gasligte, watertoilette en selfs ’n vroeë soort stort. ’n Deel van die huis is deur ’n brand verwoes tydens die voorbereidings vir Edward se vyftigste verjaardagparty in 1891, en is later herbou.

Sandringham House was die privaatwoning van vier geslagte monarge. Sedert koning George VI in 1952 daar dood is, is dit koningin Elizabeth II se gebruik om die herdenking van haar pa se dood en haar eie troonopvolging stil in Sandringham House te vier saam met haar familie. Dit is haar tuiste tot Februarie elke jaar. Die huis is in 1977 die eerste keer vir die publiek oopgestel en daar is ’n museum met uitstallings oor die koninklike lewe en die landgoed se geskiedenis.

Koning Olaf V van Noorweë is in Sandringham gebore. Koningin Alexandra, haar seuns prins Albert Victor, Hertog van Clarence en Avondale en koning George V, asook haar kleinseun koning George VI is almal in Sandringham dood.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Sandringham House*

## Eksterne skakels 
* Webtuiste van die Sandringham-landgoed 
* Die koninklike wonings – Sandringham House
Llwynywermod

**Llwynywermod** (Wallies: *Llwynywermwd*), ook **Llwynywormwood**, is ’n landgoed in Wallis wat aan koning Charles III behoort.

Dit is geleë naby die dorp Myddfai, Llandovery, Carmarthenshire; koning Charles het dit in Maart 2007 gekoop. Die drieslaapkamer-plaashuis, wat deur Craig Hamilton Architects in ’n woning vir hom omskep is, was eers die waenhuis van die nou verwoeste 13-slaapkamer-landhuis van die Griffies-Williams-familie daar naby.

Charles en sy vrou, Camilla, het in Junie 2008 in die huis begin bly wanneer hulle Wallis besoek. Huise in die binnehof word as vakansieverblyf gebruik as hulle nie daar woon nie.

Die historikus Mark Baker het ’n boek geskryf oor die geskiedenis en restourasie van die landgoed met die naam *A Royal Home in Wales: Llwynywermod*. Dit is in Februarie 2008 in ’n spesiale leeromslag aan die Prins van Wallis geskenk.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Llwynywermod*

## Verdere leesstof 
* Baker, Mark (2008). *A Royal Home in Wales: Llwynywermod*. Accent Press. .

## Eksterne skakels 
* Eiendom in die noorde van Cornwallis
* Eiendom in die weste van Cornwallis
* BBC NEWS: "In pictures: Charles' Welsh home"
* Daily Telegraph: "Head to Wales to find a farm fit for a Prince" 
* The Times: "After 37 years as Prince of Wales, Charles finally buys a home there"
* BBC NEWS: "Royal History of Charles' Estate"
Coppins

**Coppins** was oorspronklik ’n middel-19de-eeuse plaashuis wat deur John Mitchell gebou is. Dit is in die dorp Iver in Buckinghamshire, Engeland, geleë en is aansienlik verander vir prinses Victoria, wat daarheen getrek het ná haar ma, koningin Alexandra, se dood in 1925.

Prinses Victoria het Coppins aan haar broerskind prins George, Hertog van Kent nagelaat toe sy in 1935 dood is. Dit was sedertdien die tuiste van twee geslagte van die Kent-familie tot dit in 1973 verkoop is.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Coppins
Waterkering

[duimnael|regs|'n Waterkering by die Nahe se uitmonding in die [Ryn in Bingen am Rhein, Duitsland]]
'n **Waterkering** is 'n vaste struktuur of wal wat loodreg met 'n kusfront of rivierwal gebou word om die vloei van water te onderbreek en sodoende die beweging van sediment te beperk. Dit word dikwels gebruik om strande te skep of te keer dat dit mettertyd wegspoel. In 'n rivier keer dit die erosie van die wal. 'n Waterkering kan geheel en al onder water gebou word of bo die water uitsteek. Dit word gewoonlik gebou uit hout, beton of klipstapels en word in groepe geplaas. Dit word algemeen gebruik en verg min onderhoud. Waterkerings word dikwels saam met seedyke gebruik. Dit kan egter as 'n lelike en onnatuurlike struktuur beskou word.

'n Waterkering se lengte, hoogte en plasing word bepaal deur die golfenergie en helling van die strandgebied. Waterkerings wat te lank of hoog is, neig om afstroom-erosie te versnel omdat hulle te veel sediment vasvang. Dié wat te kort of laag is of te veel materiaal deurlaat, is ondoeltreffend omdat hulle te min sediment vasvang. Die waterkerings moet ook ver genoeg gebou word om te keer dat die water daarom vloei. In riviere word dit gebruik om te keer dat 'n rivier kronkel en maak dit die rivier meer bevaarbaar.
Greytown

**Greytown** is 'n dorp in die ooste van Suid-Afrika, in die provinsie KwaZulu-Natal. Die dorp lê aan die Mvotirivier en is die geboorteplek van genl. Louis Botha.

## Geskiedenis 
Die dorp is in 1854 uitgelê op 'n plaas wat van L.J. Nel gekoop is. Die inwoners wou die dorp eers Pretorius noem ter ere van Andries Pretorius maar die Natalse regering het aangedring dat die dorp na sir George Grey vernoem word. Die dorp se stadsaal is in 1904 gebou.

## Distrik 
Daar is in 1890 begin met die aanplant van wattelbome. Vandag is Greytown die middelpunt van uitgebreide wattel- en denneplantasies. Ander produkte is kiwivrugte, avokadopere, suiker, mielies, vee en suiwelprodukte. Die belangrikste nywerheid is 'n groot skoenfabriek. 'n Gebou wat in 1886 as woning vir die landdros opgerig is, dien nou as 'n museum.

## Louis Botha 
Daar is 'n klipgedenkteken, wat die plek aandui waar die huis was waar genl. Louis Botha gebore is, op die plaas Honingfontein. Die plaas is 5&nbsp;km suid van Greytown.

## Sien ook 
* NG gemeente Greytown
* Lys van dorpe in Suid-Afrika

## Verwysings 
## Bronne 
* 
*